Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: a 244/2000. (XII. 24.) Korm. rendelethez
Paragraph Index: 441

a 244/2000. (XII. 24.) Korm. rendelethez A késedelmes teljesítés partnerkockázatának meghatározása 6.1. Standard módszer A lehetséges veszteség mértéke az értékpapír szerződésben meghatározott elszámolási ára és a piaci értéke közötti különbség. A lehetséges veszteség összegét meg kell szorozni a táblázat második oszlopában a standard módszerhez tartozó megfelelő súlyokkal, hogy megkapjuk a tőkekövetelményt. 6.2. Alternatív módszer Az intézmény a nem teljesített ügyletek tőkekövetelményét az értékpapír szerződésben meghatározott elszámolási ára alapján is meghatározhatja. A tőkekövetelmény meghatározásához az elszámolási árat meg kell szorozni a táblázat 3. oszlopában az alternatív módszerhez tartozó megfelelő súlyokkal. A 46 vagy több napja lejárt ügyletek tőkekövetelménye megegyezik a standard módszerhez kapcsolódó tőkekövetelményével, azaz a lehetséges veszteség 100%-ával. Lejárat utáni munkanapok száma Standard módszer Alternatív módszer 0—4 nap 0% 0% 5—15 nap 8% 0,5% 16—30 nap 50% 4,0% 31—45 nap 75% 9,0% 46 naptól 100% a lehetséges veszteség 100%-a

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes